शिवसेना ने तलवार से टुकड़े-टुकड़े किया शरीफ दाऊद का पोस्टर
खतरनाक आतंकवादी दाऊद इब्राहिम के 60वें जन्मदिन पर शिव सेना (बाल ठाकरे) के सैंकड़ों कार्यकर्ताओं द्वारा जिलाध्यक्ष ओमकार कालिया, शहरी अध्यक्ष प्रदीप कालिया, देहाती अध्यक्ष कृपाल सिंह झीता युवा इकाई के अध्यक्ष योगेश सोनी के नेतृत्व में श्री सत्य नारायण बाजार चौक में पाकिस्तान के प्रधानमंत्री नवाज शरीफ दाऊद इब्राहिम के पोस्टर को 60-60 जूते मारने के बाद उसके तलवार से टुकड़े-टुकड़े करके सड़क पर फेंका गया। इससे पहले आतंकवादियों के हाथों शहीद हुए लोगों को श्रद्धांजलि अर्पित की गई। इस मौके विशेष तौर पर उपस्थित हुए शिव सेना (बाल ठाकरे) पंजाब के वरिष्ठ उपाध्यक्ष जगदीश कटारिया (काला) ने कहा कि सैंकड़ों निर्दोष लोगों की मौत को अंजाम देकर पाकिस्तान में छिपकर बैठा दाऊद इब्राहिम में जरा सी भी मर्दानगी है तो वे सरेआम मैदान में आकर भारतीय योद्धाओं का सामना करें। उन्होंने कहा कि जब तक देश में आतंकवादियों का जड़ से सफाया नहीं हो जाता, तब तक शिव सेना (बाल ठाकरे) अपना संघर्ष जारी रखेगी। इस मौके शिव सेना नेता ओमकार कालिया, प्रदीप कालिया, कृपाल सिंह झीता, योगेश सोनी लवलेश ढींगरा ने कहा कि किसी भी देश विशेषकर पाकिस्तान के भारत विरोधी सपनों को किसी भी कीमत पर पूरे नहीं होने दिया जाएगा। शिव सेना नेता दीपक मदान, रमेश भगत, राजेन्द्र वर्मा, दीपक छाबड़ा, इंद्रपाल, सुनील सहगल, धर्मेन्द्र काका, संजीव खन्ना, बलवीर डी.सी., मुनी लाल कन्नौजिया, जतेन्द्र शर्मा, मुकेश कश्यप, बलविन्द्र, मनु पुरी, संदीप, दीवान, राजेश, मोनू दीवान, विक्की भगत, सचिन, विवेक मौजूद थे।
hin_Deva hin_Deva